stanford-oval/wikipedia huggingface dataset:
Kääpiögalaksi

Kääpiögalaksi on pienikokoinen galaksi. Niissä on korkeintaan muutama miljoona tähteä. Kääpiögalaksit kiertävät yleensä jotain suurempaa galaksia, esimerkiksi Linnunrataa. Kääpiögalakseja on paljon, mutta niitä on vaikea havaita kaukaa. Niistä harvatähtisemmät voidaan havaita ainoastaan havaitsemalla niiden tähtiä.
Kääpiögalakseja

Vesimiehen kääpiögalaksi
IC 10 – epäsäännöllinen galaksi
Pieni Magellanin pilvi
Pegasuksen kääpiögalaksi
Feeniksin kääpiögalaksi
Jousimiehen epäsäännöllinen kääpiögalaksi
Kuvanveistäjän kääpiögalaksi
Sextans A
Willman 1
Kölin kääpiögalaksi
Sulatusuunin kääpiögalaksi
Aiheesta muualla

Wikimedia Commonsissa on kuvia tai muita tiedostoja aiheesta .
The puzzling nature of dwarf-sized gas poor disk galaxies
La Llorona

Puusta veistetty La Llorona -hahmo La Lloronan saarella Meksikossa
La Llorona, "Itkevä nainen", on meksikolaisten kansantarinoiden kummitus, joka näyttäytyy jokien ja vesistöjen varrella itkemässä lapsiaan, jotka hän oli hukuttanut. Kummituksen nimestä ja alkuperästä on useita tarinoita.
Kansanperinteen mukaan La Llorona oli oikealta nimeltään Rosa, "ruusu". Hän oli kaunis, nuori palvelijanainen, joka rakastuu paikalliseen mieheen, vuosien varrella he saavat useita lapsia. Mies jättää hänet, joissain versioissa toisen naisen takia tai halutessaan pysyä erossa vaimosta ja lapsistaan. Tarinan mukaan La Llorona murhaa lapsensa hukuttamalla heidät, joko säästääkseen heidät köyhyydeltä, vapauttaakseen itsensä etsimään uutta miestä tai kostona aviomiehensä lähtemiselle. Esimerkiksi New Mexicossa suositun version mukaan La Llorona hukuttaa lapsensa Rio Grandeen, koska ei pysty enää elättämään heitä, ja täydenkuun aikaan naisen aaveen voi kuulla itkemässä joen rannalla.
Kääpiömiekkavalas

| Kääpiömiekkavalas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Hammasvalaat Odontoceti
Heimo::  Delfiinit Delphinidae
Suku::  Kääpiögrindvalaat Feresa  Gray, 1870
Laji::  attenuata
Kaksiosainen nimi
 Feresa attenuata  Gray, 1874 
Synonyymit
 Delphinus intermedius (Gray, 1827)  Grampus intermedius (Gray, 1843)  Orca intermedia (Gray, 1846)  Feresa occulta Jones and Packard, 1956 
 Kääpiömiekkavalaan levinneisyys.
Katso myös
   Kääpiömiekkavalas Wikispeciesissä   Kääpiömiekkavalas Commonsissa 
Infobox OKNimi-testi OKIUCN-testi OK: 
Kääpiömiekkavalas eli hoikkapallopää (Feresa attenuata) on huonosti tunnettu delfiinilaji. Sillä on hoikka, sikarinmuotoinen ruumis, joka kaventuu pyrstöevään päin. Pää on pyöreä ja tylppä, eikä sillä ole delfiineille tyypillistä kuonoa. Kääpiömiekkavalaan väri on tummanharmaasta mustaan, sen kyljet ovat vaaleammat, ja sillä on tumma ”viitta” selässä. Sen huulet ovat valkoreunaiset ja sen kohtalaisen pitkät evät ovat reunoiltaan pyöristyneet. Lajilla on pituutta 214–259 senttimetriä.
Kansainvälinen luonnonsuojeluliitto piti vuodesta 2008 kääpiömiekkavalasta puutteelisesti tunnettuna, mutta vuonna 2018 se muutti uhanalaisuusluokituksen elinvoimaiseksi. Vaikka laji tunnetaan edelleen huonosti, siihen ei vaikuta kohdistuvan laajamittaisia uhkia. Lisäksi se on luonnollisesti melko harvinainen laji.
Kääpiömiekkavalas tunnettiin aluksi vain kahdesta pääkallosta, toinen vuodelta 1827 ja toinen vuodelta 1874. Vasta vuonna 1952 nähtiin elävä yksilö Taijissa Japanissa. Senegalissa pyydystettiin ja tapettiin kääpiömiekkavalas vuonna 1958. Seuraava löytö tehtiin vuonna 1963 Japanista, kun 14 yksilön parvi pyydystettiin ja vietiin Iton akvaarioon. Valaat kuolivat 22 päivän aikana, kun ne yhtä lukuun ottamatta kieltäytyivät syömästä. Samana vuonna Havaijilla nähtiin 50 yksilön parvi, josta yksi pyydystettiin elävänä. Sitä pidettiin tutkittavana Oahun saarella. Viides havainto elävästä kääpiömiekkavalaasta tehtiin Costa Ricassa. Se tapettiin vahingossa sen jäätyä tonnikalanuottaan. Keväällä 1969 elävä yksilö harpunoitiin Saint Vincentissä. Myöhemmin samana vuonna nähtiin parvi Intian valtamerellä, ja se oli ensimmäinen kerta, kun niitä ei tapettu tai pyydystetty.
Aiheesta muualla

Laji.fi: Kääpiömiekkavalas (Feresa attenuata)
ITIS: Feresa attenuata (englanniksi)
University of Michigan, Animal Diversity Web (ADW): Feresa attenuata, pygmy killer whale (englanniksi)
Food and Agriculture Organization of the United Nations (FAO): Feresa attenuata (englanniksi)
Annukka Järvi

Annukka Järvi (oikealta nimeltään Anna-Maija Järvi-Herlevi) on vuonna 1959 syntynyt suomalainen nuortenkirjailija, vapaa toimittaja ja luovan kirjoittamisen opettaja. Hän sai Arvid Lydecken -palkinnon vuonna 1993 teoksestaan Tanssi neljällä jalalla. Järvi toimii Haminan runoyhdistys ry:ssä.
Teokset

Täyttä ravia! (1988)
Kesällä, kerran (1988)
Tyttö ja oikutteleva tuuli (1990)
Tanssi neljällä jalalla (1993)
Poika puuta, tyttö tuulta (1995)
Unelmia ja hevosia, Johanna (1996)
Puut ja lyhdyt kukkivat (1997)
Kielto vai hyppy, Johanna? (1998)
Palkinnot

Arvid Lydecken -palkinto (1993)
Anne Borgström

Anne Borgström on suomalainen meteorologi, joka on 1990-luvulta lähtien ennustanut säätä Ylen tv-kanavilla. Borgström on nuorempana ollut amatööriteatteriryhmän jäsen.
Borgström aloitti tv-meteorologin työnsä maaliskuussa 1997, kun Yle aloitti Aamu-TV-lähetyksensä.
Borgström on  harrastanut ratsastusta 9-vuotiaasta lähtien ja omistaa itsekin islanninhevosen.
LNG Music Australia

| LNG Music Australia |
| --- | --- |
Perustettu:  2010
Perustajat:  Nicholas Agamalis
Tilanne:  aktiivinen
Jakelijat:  disco:wax
Tyylilajit:  dance, house, hands up
Kotimaa:  Australia
Sijainti:  Sydney
Kotisivu
Infobox OKNimi-testi OK: 
LNG Music Australia on australialainen tanssimusiikin julkaisuun ja jakeluun keskittyvä levymerkki. Yhtiön perusti Nicholas Agamalis eli tuottaja Nick Skitz vuonna 2010. Yhtiö julkaisee myös suosittua eri tyylilajien tanssimusiikkiin keskittyvää kokoelmaa nimeltä Skitzmix. Se julkaistaan maailmanlaajuisesti.
Levymerkin tunnetuimmat artistit ovat Nick Skitz ja Basslouder.
Yhtiön tavoitteena on julkaista omien artistien lisäksi myös tanssimusiikin muuta kokoelmaa maailmalta Australiassa asuville. Levymerkki edustaa elektronista tanssimusiikkia kuten Dancecore ja Hands Up. Yhtiön päämaja sijaitsee Australiassa ja sen kaupungissa Sydney.
Osan julkaistavasta musiikista Skandinaviassa jakelee disco:wax, joka kuuluu Sony Music Denmarkiin.
Aiheesta muualla

LNG Music Australian kotisivut
Käpykerät

| Käpykerät |
| --- | --- |

Tieteellinen luokittelu
Kunta::  Kasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Myrtales
Heimo::  Kombretumikasvit Combretaceae
Suku::  Käpykerät Conocarpus  L.
Katso myös
   Käpykerät Commonsissa 
Infobox OKNimi-testi OK: 
Käpykerät (Conocarpus) on kombretumikasveihin kuuluva kasvisuku, joka on läheinen ketapaneille. Käpykeriä on kaksi puulajia, joilla on käpymäiset hedelmät. Mangrovekäpykerä (Conocarpus erectus) esiintyy Amerikassa Meksikonlahden, Karibian, Väli-Amerikan ja pohjoisen Etelä-Amerikan alueilla sekä Afrikassa länsiosissa Senegalista Angolaan. Se kasvaa merenrannoilla ja rannikoiden suolamailla. Toinen laji Conocarpus lancifolius esiintyy Somaliassa, Eritreassa ja Jemenissä puolikuivilla seuduilla.
Aiheesta muualla

Suomen Lajitietokeskus: Käpykerät (Conocarpus)
ITIS: Conocarpus (englanniksi)
Global Biodiversity Information Facility (GBIF): Conocarpus (englanniksi)
Amy Rodriguez

Amy Rodriguez
Amy Rodriguez (s. 17. helmikuuta 1987) on yhdysvaltalainen jalkapallovalmentaja ja entinen pelaaja, pelipaikaltaan hyökkääjä. Yhdysvaltain naisten maajoukkueessa hän on pelannut 125 maaottelua maaliskuusta 2005 alkaen ja tehnyt niissä 29 maalia.
Rodriguez voitti olympiakultaa vuosina 2008 ja 2012 sekä MM-kultaa 2015 ja saavutti MM-hopeaa 2011. Vuoden 2008 olympiaturnauksessa hän kuului ensimmäisen ottelun jälkeen avauskokoonpanoon ja teki maalin alkulohko-ottelussa Uutta-Seelantia vastaan. Vuoden 2011 MM-turnauksessa hän kuului viidessä ottelussa avauskokoonpanoon mutta ei enää loppuottelussa päässyt pelaamaan, ja vuoden 2012 olympiaturnauksessa hänen peliaikansa jäi yhteensä muutamiin kymmeniin minuutteihin. Vuoden 2015 MM-turnauksessa hän kuului avauskokoonpanoon vain puolivälieräottelussa Kiinaa vastaan, minkä lisäksi hän pääsi vaihdosta toisella jaksolla kentälle yhdessä alkulohko-ottelussa.
Vuosina 2004 ja 2006 Rodriguez pelasi alle 19-/20-vuotiaiden MM-kisoissa, joissa Yhdysvaltain saavutuksina olivat pronssimitali ja neljäs sija. Rodriguez teki kisoissa yhteensä neljä maalia.
Lego Western

Lego Western (Lego Wild West) oli Lego Groupin teemaselvennä, joka oli markkinoilla vuodesta 1996 vuoteen 1997. Western kertoi nimensä mukaisesti Amerikan "villin lännen" tapahtumista neljän osapuolen, uudisasukkaiden, roistojen, Yhdysvaltojen ratsuväen ja intiaanien, näkökulmasta. Vuonna 2002 eräät teeman seteistäselvennä julkaistiin uudelleen.
Tarina

Julkaisuvuonaan 1996 Western keskittyi kertomaan "Kojoottijengin" piinaamasta Silver Citystä ja sen asukkaista. Silver Cityn puolustajat, sheriffi Duke ja seitsemännen ratsuväkirykmentin linnoituksen, Fort Legoredon (tunnetaan myös nimellä Avalonin linnake), joukot pyrkivät nappaamaan hylätyssä kultakaivoksessa majaa pitävän jengin ja varsinkin jengin puna-asuisen johtajan .
Vuonna 1997 Western teemaan tuli oma "alateemansa" intiaaneista kertovien settienselvennä muodossa. Nämä setit kertoivat päällikkö Juoksevan karhun intiaaniheimosta . Ei ole selvää millaiset välit intiaaneilla ja muilla Western-teeman hahmoilla oli, sen sai leikkijä itse päättää.
Uudet elementit

Western toi mukanaan useita uusia Lego-elementtejä, joista varsinkin revolveri ja haulikko ovat huomattavia askeleita kohti realistisempia aseita aikaisempiin ase-elementteihin verrattuna. Teeman mukana tulivat myös ensimmäiset "puupalikat", pyöristetyt 1 x 2 peruspalikat. Nämä puupalikat muistuttivat kovasti hirsistä tehtyä seinää.
Aiheesta muualla

Lista Lego Western sarjan seteistä
Käpykolo

Käpykolo on elokuvaohjaaja Mikko Niskasen entinen ateljeekoti, joka sijaitsee Konginkankaalla Liimattalan kylässä Kytänsalon saaressa.
Niskanen osti saaresta alle puolen hehtaarin kokoisen louhikkoisen tontin jo 1960-luvun lopulla rakentaakseen tontille piilopirtin, jossa hän voisi levätä ja suunnitella uusia elokuvia. Tontti sijaitsi noin viiden kilometrin päässä Niskasen lapsuudenkodista. Vuonna 1969 valmistui ensimmäinen päärakennus, joka sai nimekseen Käpykolo Niskasen ohjaaman elokuvan Käpy selän alla mukaan. Rakentamisessa käytettiin Niskasen kotitalon Laitalan navetan ja Uuraisilta hankitun 1700-luvun savupirtin hirsiä. Tontille valmistui myös Niskavillaksi kutsuttu talviasuttava mökki, Karakoloksi kutsuttu pyörivä aitta sekä paja ja savusauna. Käpykolosta tuli Niskasen työhuone ja se toimi myös Niskasen filmiyhtiön Käpy-Filmi Oy:n edustustilana.
Kun Niskanen ohjasi kirjailija Ilmari Kiannosta kertonutta Omat koirat purivat -elokuvaa, Käpykolon tontille rakennettu Turjanlinnan kulissi synnytti Niskasessa ajatuksen rakentaa vastaavanlainen rakennus, jota hän voisi käyttää myös elokuvastudiona. Keväällä 1975 valmistui Sinikka ja Erik Bruunin suunnittelema nelikerroksinen siniseksi maalattu Käpylinnaksi kutsuttu rakennus, joka oli kooltaan 16x10 metriä. Käpylinnassa oli 18 huonetta ja 350 neliömetrin työtilat Niskaselle. Käpylinnan viereen valmistui myöhemmin vielä Erik Bruunin suunnittelema Talvipalatsiksi kutsuttu 35-paikkainen majoitusrakennus Niskasen vieraille. Käpylinnassa oli mietiskelytorni sekä lasiseinäinen torni, joka toimi Niskasen työhuoneena. Rakennuksen kerrotaan tulleen maksamaan lopulta 1,3 miljoonaa markkaa. Talon rakentamiseen osallistuivat Niskasen sukulaiset ja vieraatkin kykyjensä mukaan. Niskanen rakensi Kytänsalon saareen omalla kustannuksellaan myös tien ja sillan, joka yhdisti saaren mantereeseen.
Mikko Niskanen asui Käpykolossa 1975–1981. Hän luopui paikasta elokuussa 1981, uusi vuokralainen oli kaavilainen Ihmisyyden tunnustajat -niminen teosofinen yhdistys. Niskanen oli pettynyt hänen suunnitelmiensa Konginkankaalla kohtaamaan vastustukseen ja myös siihen, ettei Käpykolosta ollut kehittynyt hänen suunnittelemaansa elokuvanteon keskusta.
Ihmisyyden tunnustajat -yhteisö oli vuokralaisena Käpykolossa neljä vuotta vuoteen 1985 saakka jolloin he muuttivat Vilppulaan.  Käpykolo toimi sitten hotellina sekä Urpo Leppäsen ja hänen vaimonsa Anan edustustilana. Nykyisin se on yksityiskotina eikä ole avoinna yleisölle.
Aiheesta muualla

Mikko Niskanen Käpykolossa vuonna 1974 (Youtube-video)
Anna mennä

| ”Anna mennä” Retropop |
| --- | --- | --- |

Singlen tiedot
 Albumilta: Tämän hetken tähden
 Julkaistu: 25. tammikuuta 2012
 Formaatti: digitaalinen promo CD
 Kesto: 03.26
 Levy-yhtiö: Pieni ja ihmeellinen levy-yhtiö
Retropopin muut singlet
| ”Pohjolan prinsessa” 2011 | ”Anna mennä” 2012 |   |
Anna mennä on Retropop-yhtyeen kolmas single albumilta Tämän hetken tähden. Kappaleesta julkaistiin Single Version, joka eroaa miksauksellisesti jonkin verran albumiversiosta. Single julkaistiin tammikuussa 2012.
Kappaleet

Anna mennä (Single Version) – 03.26
Kokoonpano

Saila Ojala – laulu
Tommi Ojala – syntetisaattori, ohjelmointi
Mika Ojalehto – rummut
Olli Räsänen – kitara
Antony Nunn

| Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Mitalit> Maa:   Iso-Britannia.Miesten maahockey. Olympialaiset  | Maa:   Iso-Britannia> Miesten maahockey. |
| --- | --- | --- | --- |
|  Pronssia | Helsinki 1952 |  |  |
Antony Stuart ”Tony” Nunn (s. 24. toukokuuta 1927) on brittiläinen kilpauransa päättänyt maahockeypelaaja ja olympiamitalisti.
Nunn kuului Ison-Britannian olympiapronssia voittaneeseen joukkueeseen Helsingissä 1952. Hän pelasi olympiaturnauksessa kolmessa ottelussa.
Aiheesta muualla

Antony Nunn Kansainvälinen olympiakomitea. (englanniksi)
Anna ja Siamin kuningas

| Anna ja Siamin kuningas> Anna and the King of Siam |
| --- | --- |

Ohjaaja:  John Cromwell
Käsikirjoittaja:  Talbot Jennings Sally Benson
Tuottaja:  Louis D. Lighton
Säveltäjä:  Bernard Herrmann
Kuvaaja:  Arthur C. Miller
Leikkaaja:  Harmon Jones
Tuotantosuunnittelija:  William S. Darling Lyle R. Wheeler
Pukusuunnittelija:  Bonnie Cashin
Lavastaja:  Lyle R. Wheeler
Pääosat:  Irene Dunne Rex Harrison Linda Darnell
Valmistustiedot
Valmistusmaa:   Yhdysvallat
Tuotantoyhtiö:  20th Century Fox
Levittäjä:  20th Century Studios Netflix Fandango at Home (käännä suomeksi)
Ensi-ilta:  20. kesäkuuta 1946
Kesto:  128 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Anna ja Siamin kuningas (engl. Anna and the King of Siam) on John Cromwellin ohjaama yhdysvaltalainen elokuva vuodelta 1946. Se perustuu Margaret Landonin anglointialaisesta Anna Leonowensista kertovaan romaaniin. Samaan romaaniin pohjautuu myös vuonna 1956 valmistunut musikaalielokuva Kuningas ja minä. Anna ja Siamin kuningas sai Oscar-palkinnon parhaasta lavastuksesta ja parhaasta kuvauksesta. Lisäksi se oli ehdolla kolmessa muussa kategoriassa.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Näyttelijät

| 0 | 1 | 2 |
| --- | --- | --- |
|  Irene Dunne  | … |  Anna Owens   |
|  Rex Harrison  | … |  kuningas Mongkut   |
|  Linda Darnell  | … |  Tuptim   |
|  Lee J. Cobb  | … |  Kralahome   |
|  Gale Sondergaard  | … |  lady Thiang   |
|  Mikhail Rasumny  | … |  Alak   |
|  Dennis Hoey  | … |  sir Edward   |
Aiheesta muualla

Anna ja Siamin kuningas Internet Movie Databasessa (englanniksi)
Antony Sher

Antony Sher (14. kesäkuuta 1949 Kapkaupunki, Etelä-Afrikka – 2. joulukuuta 2021) oli englantilainen elokuva- ja teatterinäyttelijä. Hänet tunnetaan rooleistaan muun muassa elokuvissa Jenkit, Teräsmies II, Hänen majesteettinsa rouva Brown, Rakastunut Shakespeare ja Primo. Hän on näytellyt myös televisiosarjassa The History Man.
Sher kasvoi Etelä-Afrikassa, mutta muutti Lontooseen opiskellakseen näyttelemistä Webber Douglas Academy of Dramatic Artissa. Hän opiskeli koulussa vuosina 1969–1971.
Sher sai urallaan muun muassa kaksi Laurence Olivier -palkintoa (1985, 1997) ja yhden SAG-palkinnon (1997). Hänet aateloitiin vuonna 2006.
Aiheesta muualla

Antony Sher Internet Movie Databasessa. (englanniksi)
La Léchère

| La Léchère |
| --- | --- |
 La Léchèren kylpylä
 La Léchère
 Koordinaatit: 45°31′59″N, 6°28′27″E 
Valtio:  Ranska
Alue:  Auvergne-Rhône-Alpes
Departementti:  Savoie
Arrondissementti:  Albertville
Pinta-ala:  
 – Kokonaispinta-ala:  102,9 km²
Väkiluku (2015):  1 823 
 – Väestötiheys:  17 as./km²
Kunnan numero:  73187
 
 Kunnan kotisivut 
Infobox OKVirheellinen NIMI-arvo: 
La Léchère on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Isèrejoen varrella Tarentaisen laaksossa, noin 20 kilometriä Albertvillen kaupungista kaakkoon.
Alue on ollut asuttuna jo roomalaisten vallan aikaan. Keskiajalla kaupunkiin rakennettiin laaksossa kulkevaa strategista tietä kontrolloimaan linna Château de Briançon. Tuolloin kaupunki tunnettiin nimellä Notre-Dame-de-Briançon. 1800-luvun puolivälissä kaupungissa alkoi kehittyä kemianteollisuutta, ja siellä toimii yhä kemiantehdas Carbone Savoie. 1900-luvun alussa kaupunkiin perustettiin kylpylä. Vuonna 1972 perustettiin nykyinen La Léchèren kunta, kun kuusi kuntaa Notre-Dame-de-Briancon, Pussy, Celliers, Petit Cœur, Doucy ja Naves yhdistyivät. Albertvillen talviolympialaisissa vuonna 1992 La Léchèressä oli kisojen lehdistökeskus.
Aiheesta muualla

Kuvia tai muita tiedostoja aiheesta La Léchère Wikimedia Commonsissa
Antony Parviainen

| Antony Parviainen> Henkilötiedot |
| --- | --- |
Koko nimi:  Toni Parviainen
Syntynyt: 9. marraskuuta 1981 (ikä 42) Suolahti, Suomi
Ammatti:  laulaja, säveltäjä, sanoittaja
Muusikko
Taiteilijanimi:  Antony Parviainen
Aktiivisena:  1998–
Yhtyeet:  Machine Men, Raskasta joulua, Psychework
  [ Muokkaa Wikidatassa ] [ ohje ]  
Toni ”Antony” Parviainen (s. 9. marraskuuta 1981 Suolahti) on suomalainen laulaja, joka tunnetaan Machine Men -yhtyeestä ja Raskasta joulua -projektista.
Parviainen levytti kolme albumia vuosina 1998–2011 toimineen suolahtelaisen Machine Menin kanssa. Hän oli yhtyeen sanoittaja ja yksi säveltäjistä. Machine Menin jälkeen Parviainen teki kappaleita entisen yhtyetoverinsa J-V Hintikan Dead Cult Diaries -yhtyeen esikoisalbumille The World Is Too Small (2013).
Parviainen on laulanut Raskasta joulua -projektin albumeilla ja kiertueilla vuoden 2004 esikoisalbumista alkaen. Parviaisen uusin yhtye on marraskuussa 2015 julkistettu Psychework. Hän esiintyy myös rock-klassikoita coveroivan Antony Parviainen Trion kanssa.
Aiheesta muualla

Psycheworkin sivusto (englanniksi)
Machine Men
| --- | --- |
Studioalbumit:   Machine Men  Scars & Wounds  Elegies  Circus of Fools 
Singlet:   ”Falling”  ”No Talk Without the Giant”
Leikkipankki

Leikkipankki on Mannerheimin Lastensuojeluliiton vuonna 2017 perustama tietokanta. Yksityishenkilöt ja yhteisöt ovat koonneet tietokantaan yli tuhat leikkiä. Leikit on jaoteltu iän, leikkijämäärän, keston, tarvittavan tilan, leikkityypit ja tavoitteiden mukaan.
Anna joen virrata

| Anna joen virrata> Ellos eatnu – La elva leve |
| --- | --- |
 Elokuvan juliste.
Ohjaaja:  Ole Giæver
Käsikirjoittaja:  Ole Giæver
Tuottaja:   Maria Ekerhovd  Line Klungseth Johansen  Lizette Jonjic  Kristine Knudsen  Øystein Moe 
Säveltäjä:  Ola Fløttum Pessi Levanto
Kuvaaja:  Marius Matzow Gulbrandsen
Leikkaaja:  Wibecke Rønseth
Pääosat:   Ella Marie Hætta Isaksen  Ivar Beddari  Bernt Bjørn  Maria Bock 
Valmistustiedot
Valmistusmaa:  Norja Ruotsi Suomi
Tuotantoyhtiö:  Bufo Mer Fukn
Levittäjä:  B-Plan Distribution
Ensi-ilta:   2023-05-055. toukokuuta 2023  
Kesto:  118 minuuttia
Alkuperäiskieli:  norja pohjoissaame
Aiheesta muualla
IMDb 
Elonet
Infobox OKNimi-testi OK: 
Anna joen virrata on Ole Giæverin ohjaama ja käsikirjoittama, norjalais-ruotsalais-suomalaisena yhteistuotantona tehty draamaelokuva vuodelta 2023.
Elokuva perustuu tositapahtumiin: saamelaisyhteisö kokoontuu yhteen vastustamaan Pohjois-Norjassa sijaitsevaan Alattionjokeen suunnitellun vesivoimalan perustamista.
Elokuva sai yleisöpalkinnon Tromssan kansainvälisellä filmifestivaaleilla ja Göteborgin filmifestivaalilla yleisöpalkinnon ja  elokuvakriitikoiden Fipresci-palkinnon.
Arvosteluja

| 0 | 1 | 2 |
| --- | --- | --- |
Helsingin Sanomat Leena Virtanen: 
Hufvudstadsbladet Krister Uggeldahl:
Aiheesta muualla

Anna joen virrata Internet Movie Databasessa (englanniksi)
Amy Shark

| Amy Billings |
| --- | --- |
 Amy Shark vuonna 2017.
Henkilötiedot
Syntynyt: 1986 Gold Coast, Queensland, Australia
Ammatti:  laulaja, lauluntekijä
Muusikko
Taiteilijanimi:  Amy Shark
Laulukielet:  englanti
Tyylilajit:  indie pop
Levy-yhtiöt:  Wonderlick
Aiheesta muualla
Kotisivut
  [ Muokkaa Wikidatassa ] [ ohje ]  
Amy Shark (oik. Amy Billings; s. 1986 Gold Coast) on australialainen laulaja ja lauluntekijä.
Shark oli tehnyt musiikkia useamman vuoden, kun hän osallistui Queensland Music Awardseihin voittaen popluokan. Sen jälkeen hän aloitti kiertämään Australiaa ja saavutti taideavustuksen, jonka myötä hän pystyi työstämään tuottaja M-Phazesin kanssa kappaleen "Adore". Single sai hyvän vastaanoton radiossa julkaisuaikanaan vuonna 2016 ja se oli Australian kolmanneksi suosituin kappale alkuvuodesta 2017. Shark teki levytyssopimuksen Sony Australian Wonderlick-levymerkin kanssa, ja hänen esikois-EP:nsä Night Thinker sijoittui Australian albumilistan toiselle sijalle muutamaa kuukautta myöhemmin. Albumi saavutti kuusi Aria Award -ehdokkuutta ja voitti niistä kaksi; paras pop -julkaisu ja läpimurtoartisti.
Amy Tryon

| Mitalit> Maa:   Yhdysvallat.Kenttäratsastus. Olympialaiset  | Mitalit> Maa:   Yhdysvallat.Kenttäratsastus. Olympialaiset  | Mitalit> Maa:   Yhdysvallat.Kenttäratsastus. Olympialaiset  | Maa:   Yhdysvallat> Kenttäratsastus. |
| --- | --- | --- | --- |
|  Pronssia | Ateena 2004 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Jerez de la Frontera 2002 | joukkuekilpailu |  |
|  Pronssia | Aachen 2006 | yksilökilpailu |  |
Amy Tryon (24. helmikuuta 1970 Redmond, Washington – 12. huhtikuuta 2012 Duvall, Washington) oli yhdysvaltalainen kenttäratsastaja, olympiamitalisti ja maailmanmestari.
Tryon voitti kenttäratsastuksessa joukkuekilpailun olympiapronssia Ateenassa 2004. Yksilökilpailussa hän oli Ateenassa kuudes. Pekingissä (Hongkong) 2008 hän sijoittui joukkuekilpailussa seitsemänneksi, yksilökilpailussa hän keskeytti.
MM-kilpailuista Tryon saavutti joukkuekilpailun kultaa ja yksilökilpailun pronssia. Hän kuoli nukkuessaan 42 vuoden ikäisenä 12. huhtikuuta 2012. Kuolinsyyksi selvisi myöhemmin kipulääkkeiden tahaton yliannostus.
Annie-gaala 1992

Annie-gaala 1992 oli 20. kertaa järjestetty palkintogaala, jossa Yhdysvaltain ASIFA-Hollywood jakoi vuotuiset Annie-palkinnot vuoden 1992 parhaille animaatioille. Gaala järjestettiin 14. marraskuuta ATAS Plaza-teatterissa Los Angelesissa, Kaliforniassa.
Ehdokkaat ja voittajat

Pääluokkien ehdokkaat ja voittajat (lihavoituna):
Ehdokkaat ja voittajat > Paras animaatioelokuva

Beben perhe
Kaunotar ja Hirviö
Ferngully – viimeinen sademetsä
Ehdokkaat ja voittajat > Paras animaatiosarja

Pilipalipilotit
Ren ja Stimpy
Varjoankka
Simpsonit
Tiny Toons
Ehdokkaat ja voittajat > Paras animaatiomainos

Car Cover
Cheese Pizza
Cowardly Baskets
Fiesta
Hare Jordan
Mug
One Match
Spot Light Switch
Stork